Me Against the Music
A "Me Against the Music" Britney Spears első kislemeze az In the Zone című negyedik stúdióalbumáról. A dalt Britney, Madonna, Christopher "Tricky" Stewart, Thabiso "Tab" Nikhereanye, Penelope Magnet, Terius Nash és Gary O'Brien írta. A dalt többször átírták, az  eredeti tervek szerint szólódal lett volna, de Britney a 2003-as MTV Video Music Awards-on felkérte Madonna-t duetthez. A dal a 35. helyet érte el a Billboard Hot 100-on, és az első helyre került Nagy-Britanniában, valamint a másodikra Kanadában. 2004-ben Britney díjat kapott a Billboard Music Awards-on a felvételért.

Videóklip 

A videóklip munkálatait 2003 októberében kezdték el és 3 napig forgatták a Silverscope Studios-ban, Long Island-ben. A klip rendezője Paul Hunter volt. Britney egy fekete ruhát viselt, míg Madonna egy fehér kosztümöt. Britney nyilatkozott a klip forgatása után. "Sokkal érzékibb videó, mint az eddigiek. Ez az első együttműködés, amiben részt veszek, ráadásul Madonnát kaptam. Nagyon érdekes két különböző stílust együtt látni." A videó koreográfiájáért Kevin Tancharoen volt felelős.

A klip elején Britney egy Mazda autóval parkol le egy szórakozóhely elé. Miután kiszáll az autóból, belép a klubba, ez idő alatt Madonna egy elkülönült helységben ül dohányzó férfiakkal. Ezután több koreográfiát láthatunk, majd Britney próbálja "elkapni" Madonnát, ez sikerül is Britneynek, de miután a falhoz állítja őt Madonna hirtelen eltűnik. A klip végén Madonna nevetését lehet hallani.

A videópremier 2003 október 21-én volt az MTV  Making the Video műsorában. A videó online premiere Yahoo! Music-on volt elérhető, több mint két milliószor nézték meg 5 nap alatt. Britney VEVO csatornájára 2011. március 17-én töltötték fel a videót, 2021-ig több, mint 40 milliószor nézték meg.

Élő előadások 

Britney a dalt először az NFL Kickoff Live eseményen adta elő a …Baby One More Time és az I’m a Slave 4 U dalokkal 2003 szeptember 4-én. Az énekesnő 2003 szeptember 14-én fellépett a Rain Nightclubban, ott is előadta a dalt. Ezt követte a Saturday Night Live-os fellépés, ami 2003 október 18-án volt. A
2003-as American Music Awards-ot Britney nyitotta a dallal. 2003 november 17-én a dal előadása közvetítésre került az ABC által, mivel a Britney Spears: In the Zone dokumentumfilmet felvették. A következő nap a TRL műsorában adta elő a számot Britney, egészen pontosan a Times Square-en. A "Me Against the Music"-ot még előadta a The Tonight Show with Jay Leno és American morning show Live with Regis and Kelly műsorokban 2003 november 17-én és 24-én. Britney december 8-án részt vett a 2003-as Jingle Ball-on, ott is fellépett a számmal. Ezt követően a 2004-es Onyx Hotel Tour-on is előadt a dalt. 2009-ben a The Circus Starring Britney Spears-en is fellépett a dallal az énekesnő, ahol a "Bollywood" remix került előadásra, különleges indiai stílust használva. 2013-ban a Britney: Piece of Me dallistáján is helyet kapott a szám, a koncerteken Britney a régi 2003-as koreográfiát adta elő, valamint a színpadon megjelennek hasonló díszletek, amik a klipben is voltak.

Slágerlistás helyezések

Heti helyezések

Év végi helyezések

Jegyzetek 

Britney Spears-kislemezek
2003 kislemezei